CELEX: 22004D0177
Language: hu
Date: 2004-12-03 00:00:00
Title: Az EGT-Vegyesbizottság 177/2004 határozata (2004. december 3.) az EGK-megállapodás 3. jegyzőkönyvének a megállapodás 8. cikke (3) bekezdésének b) pontjában meghatározott termékek tekintetében történő és az EGK-megállapodás származási szabályokról szóló 4. jegyzőkönyvének módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/33
            
         
      AZ EGT-VEGYESBIZOTTSÁG
   
   177/2004 határozata
   (2004. december 3.)
   az EGK-megállapodás 3. jegyzőkönyvének a megállapodás 8. cikke (3) bekezdésének b) pontjában meghatározott termékek tekintetében történő és az EGK-megállapodás származási szabályokról szóló 4. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2004. október 29-i 138/2004 EGT-vegyesbizottsági határozat módosította a megállapodás 3. jegyzőkönyvét (1).
            
         
               (2)
            
            
               A 2003. március 14-i 38/2003 EGT-vegyesbizottsági határozat módosította a megállapodás 4. jegyzőkönyvét (2).
            
         
               (3)
            
            
               A 2001. november 23-i 140/2001 EGT-vegyesbizottsági határozat (3) a megállapodás 3. jegyzőkönyvére tekintettel biztosítja Liechtenstein számára az átmeneti időszak 2005. január 1-jéig történő meghosszabbítását.
            
         
               (4)
            
            
               A 2003. március 14-i 38/2003 EGT-vegyesbizottsági határozat a megállapodás 4. jegyzőkönyve egyes rendelkezéseire tekintettel biztosítja Liechtenstein számára az átmeneti időszak 2005. január 1-jéig történő meghosszabbítását.
            
         
               (5)
            
            
               Az 1923. március 29-i vámszerződés alapján a Liechtensteini Hercegség és a Svájci Államszövetség vámuniót képez.
            
         
               (6)
            
            
               Az Európai Gazdasági Közösség és a Svájci Államszövetség között 1972. július 22-én létrejött megállapodást (4) az Európai Gazdasági Közösség és a Svájci Államszövetség között 1972. július 22-én létrejött megállapodásnak a Liechtensteini Hercegségre való érvényességéről szóló kiegészítő megállapodással (5) kiterjesztették Liechtensteinre.
            
         
               (7)
            
            
               Az Európai Gazdasági Közösség és a Svájci Államszövetség 2004. október 26-án aláírt egy megállapodást, amely az Európai Gazdasági Közösség és a Svájci Államszövetség között 1972. július 22-én létrejött megállapodást a feldolgozott mezőgazdasági termékekre vonatkozó rendelkezései tekintetében (a továbbiakban: a módosító megállapodás), különösen az Európai Gazdasági Közösség és a Svájci Államszövetség között 1972. július 22-én létrejött megállapodás 2. jegyzőkönyvét módosítja.
            
         
               (8)
            
            
               A módosító megállapodás 4. cikkének (2) bekezdése biztosítja, hogy az Európai Gazdasági Közösség és a Svájci Államszövetség közötti megállapodást mindaddig alkalmazzák a Liechtensteini Hercegség területén is, amíg a Svájccal alkotott vámuniót fenntartják.
            
         
               (9)
            
            
               A módosító megállapodás 2. melléklete egy új 2. jegyzőkönyvvel az Európai Gazdasági Közösség és a Svájci Államszövetség között 1972. július 22-én létrejött megállapodás 2. jegyzőkönyve helyébe lép.
            
         
               (10)
            
            
               Az Európai Gazdasági Közösség és a Svájci Államszövetség között 1972. július 22-én létrejött megállapodás új, 2. jegyzőkönyve 1. cikkének (3) bekezdése jelzi, hogy a jegyzőkönyv rendelkezéseit hasonló módon Liechtensteinre is mindaddig alkalmazni kell, amíg Liechtenstein nem mentesül a megállapodás 3. jegyzőkönyvének alkalmazása alól.
            
         
               (11)
            
            
               Ennek tudatában kívánatos tartós megállapodássá átalakítani a Liechtenstein számára a megállapodás 3. jegyzőkönyvének alkalmazása alól biztosított mentesség átmeneti időszakát, és mentesíteni Liechtensteint a 3. jegyzőkönyv rendelkezései alól.
            
         
               (12)
            
            
               Ugyanezt a megoldást kell alkalmazni a megállapodás 4. jegyzőkönyve 2. cikkének (2) bekezdésében található, Liechtensteinre vonatkozó eltérés tekintetében,
            
         A KÖVETKEZŐKÉPPEN HATÁROZOTT:
   1. cikk
   A megállapodás 3. jegyzőkönyve 1. cikkének (2) bekezdésében és a megállapodás 4. jegyzőkönyve 2. cikkének (2) bekezdésében a „2005. január 1-jéig” kifejezést törölni kell.
   2. cikk
   Ez a határozat 2004. december 4-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (6).
   Ezt a határozatot 2005. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, valamint EGT-kiegészítésében kell kihirdetni.
   
      Kelt Brüsszelben, 2004. december 3-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 342., 2004.11.18., 30. o.
   
   
      (2)  HL L 137., 2003.6.5., 46. o.
   
   
      (3)  HL L 22., 2002.1.24., 34. o.
   
   
      (4)  HL L 300., 1972.12.31., 189. o.
   
   
      (5)  HL L 300., 1972.12.31., 281. o.
   
   
      (6)  Alkotmányos követelmények nincsenek megjelölve.